চিজবার্গার () হচ্ছে এক প্রকার হ্যামবার্গার, যা বার্গারের অন্যান্য উপকরণের সাথে চিজের সংমিশ্রণে তৈরি করা হয়। প্রচলিতভাবে, চিজের টুকরোটি মাংসের প্যাটির উপরে দেওয়া হয়, তবে বার্গারটির কাঠামো, উপাদান এবং মিশ্রণে ভিন্নতা থাকতে পারে। চিজ সাধারণত পরিবেশন করার অল্প সময় আগে রান্না করা হ্যামবার্গার প্যাটির উপর দেওয়া হয়, তাই চিজ গলেও যেতে দেয়। অন্যান্য হ্যামবার্গারের মতো, চিজবার্গারে টপিংস হিসাবে লেটুস, টমেটো, পেঁয়াজ, চাটনি, মেয়োনেজ, কেচাপ, সরিষা বা অন্যান্য উপকরণ থাকতে পারে।  ফাস্টফুড রেস্তোঁরাগুলিতে সাধারণত প্রক্রিয়াজাতকৃত চিজ ব্যবহার করা হয়, তবে অন্যকোনো গলনশীল চিজও ব্যবহার করা যেতে পারে। তার মধ্যে উল্লেখযোগ্য হিসাবে রয়েছে চেডার, সুইস, মোজারেলা, ব্লু চিজ এবং মন্টেরি জ্যাক/পিপার জ্যক।   ব্যুৎপত্তি  উনিশ শতকের শেষের দিকে গ্রেট প্লেইনসের বিস্তৃত তৃণভূমিতে গবাদি পশু পালন উন্মুক্ত করায় অনেক আমেরিকানের পক্ষে প্রায় প্রতিদিন গরুর মাংস খাওয়া সম্ভব হয়েছিল। এই হ্যামবার্গার আমেরিকার গরুর মাংসের অন্যতম সস্তা একটি উৎস ছিল, এবং এখনো রয়ে গেছে।  চিজযুক্ত হ্যামবার্গার ১৯২০-এর দশকের শেষ থেকে ১৯৩০-এর দশকের মাঝামাঝি সময়ে জনপ্রিয় হয়ে ওঠে এবং কে প্রথম চিজবার্গার তৈরি করেছিল তা নিয়ে বেশ কয়েকটি প্রতিযোগিতামূলক দাবি রয়েছে। লিওনেল স্টার্নবার্গার ১৯২৬ সালে ১৬ বছর বয়সে ক্যালিফোর্নিয়ার পাসাদেনায় তার পিতার স্যান্ডউইচের দোকান "দ্য রাইট স্পট"-এ ভাজি রান্না করার সময় পরীক্ষামূলকভাবে একটি আমেরিকান চিজের টুকরো ভাজা হ্যামবার্গারে যোগ করেন এবং চিজবার্গারের প্রবর্তন করেন বলে খ্যাতি লাভ করেছিলেন।   কোনো রেস্তোরাঁর খাদ্যতালিকায় চিজবার্গার যুক্ত হওয়ার প্রাথমিক উদাহরণ হলো লস অ্যাঞ্জেলেস রেস্তোঁরা ও'ডেলের ১৯২৮ সালের একটি তালিমা, যাতে মরিচের সাথে একটি চিজবার্গারের দাম রাখা হয় ২৫ সেন্ট।  অন্যান্য রেস্তোঁরাও দাবি করেছিল যে, তারা চিজবার্গার আবিষ্কার করেছেন। উদাহরণস্বরূপ, কেনটাকি এর লুইসভিলের ক্যালিন রেস্তোঁরাটির দাবি ছিল, তারা ১৯৩৪ সালে চিজবার্গারের উদ্ভাবন করেছিল। এক বছর পরে , কলোরাডোর ডেনভারের হাম্পটি ডাম্পটি ড্রাইভ-ইনের লুই বালাস্টকে "চিজবার্গার" নামের একটি ট্রেডমার্ক দেওয়া হয়েছিল। স্টেক 'এন শেক আর্কাইভস অনুসারে, রেস্তোঁরাটির প্রতিষ্ঠাতা গুস বেল্ট ১৯৩০-এর দশকে এই শব্দের উপর ট্রেডমার্কের জন্য একটি আবেদন করেছিলেন।(7 July 2004) 323 F. Supp.2d 983 (E.D. Mo. 2004)   চিজবার্গারের একটি ধরন, স্টিমড চিজবার্গার প্রায় একচেটিয়াভাবে সেন্ট্রাল কানেকটিকাটে পরিবেশন করা হয়েছিল, এটি ১৯৩০-এর দশকে কানেকটিকাটের মিডলটাউনে জ্যাক'স লাঞ্চ নামে একটি রেস্তোঁরায় উদ্ভাবিত হয়েছিল বলে মনে করা হয়।  সর্বকালের বৃহত্তম চিজবার্গারটির ওজন ছিল , যা  বেকন,  লেটুস,  পেঁয়াজের টুকরো,  চাটনি এবং  চিজের স্বমন্বয়ে তৈরি করা হয়েছিল। মিনেসোটার ব্ল্যাক বিয়ার ক্যাসিনো ২০১২ সালে এই রেকর্ডটি স্থাপন করেছিল, যা পূর্বের  রেকর্ডটি ভেঙে দেয়।  যুক্তরাষ্ট্রে প্রতি বছরের ১৮ সেপ্টেম্বর জাতীয় চিজবার্গার দিবস হিসাবে পালিত হয়।   প্রস্তুতপ্রণালী   উপকরণ   প্যাটি বানানোর জন্য:-  মাংসের কিমা - ৫০০ গ্রাম  গোলমরিচের গুঁড়ো - ২ চা চামচ  লবণ - ১ চা চামচ  তেল - ১ চা চামচ   বার্গারের জন্য:-  বার্গার বান ৪ টি (মাঝখান থেকে দুই ভাগ করা)  মেয়োনেজ  চিজ - ৪ পিস  লেটুস পাতা  পেঁয়াজের টুকরো  টমেটোর টুকরো  সরিষা বাটা - ২ চা চামচ   প্রণালী  প্রথমে প্যাটির সব উপকরণ ভালোভাবে মাখিয়ে নিতে হবে। তারপর এটি ৪ ভাগে ভাগ করতে হবে। এরপর গোল ও চ্যাপ্টা করে প্যাটি বানিয়ে নিতে হবে। এরপর অল্প তেল দিয়ে দুদিকে ভালোভাবে ভেজে নিতে হবে। চাইলে গ্রিল করেও নেওয়া যেতে পারে। এরপর বার্গার বানের নিচের অংশে আগে অল্প সরিষা বাটা দিতে হবে। এবার লেটুস পাতা দিয়ে একটি প্যাটি দিতে হবে। তারপর ওপরে মেয়োনেজ দিয়ে টমেটো কুঁচি, পেঁয়াজ কুঁচি এবং চিজ দিতে হবে। এরপর বান এর উপরের অংশটি দিয়ে দিতে হবে। এভাবে তৈরি করা যাবে চিজ বার্গার।   চিত্রশালা    আরো দেখুন    বনরুটি  কাটলেট  বান কাবাব   তথ্যসূত্র    বহিঃসংযোগ    চিজি চিকেন বার্গার রেসিপি   বিষয়শ্রেণী:হ্যামবার্গার বিষয়শ্রেণী:স্যান্ডউইচ বিষয়শ্রেণী:আমেরিকান রন্ধনপ্রণালী বিষয়শ্রেণী:মার্কিন স্যান্ডউইচ বিষয়শ্রেণী:বিশ্ব রন্ধনপ্রণালী বিষয়শ্রেণী:ঝটপট খাবার বিষয়শ্রেণী:পনিরের পদ